GALERIE  Circulația pe Transalpina, închisă din cauza ninsorii abundente.
Circulația este oprită între Rânca (km 34+800) și Obârșia Lotrului (km 59+800). De marți, circulația se închide între Piscu Negru și Cabana Bâlea Cascadă. Viscolul și vizibilitatea redusă au dus la această decizie.
Duminică, din cauza condițiilor meteorologice nefavorabile (viscol și vizibilitate redusă) și pentru siguranța participanților la trafic, CNAIR și Poliția Rutieră, au luat decizia închiderii circulației rutiere pentru toate categoriile de autovehicule pe Transalpina.Circulația este oprită între Rânca (km 34+800) și Obârșia Lotrului (km 59+800), precizează CNAIR într-un comunicat.Începând de marți, circulația rutieră va fi închisă pentru toate categoriile de autovehicule pe anumite sectoare ale drumurilor menționate anterior, după cum urmează: DN 7C între km 104+000 ( Piscu Negru ) şi km 130+800 (Cabana Bâlea Cascada ); DN 67C – între km 34+800 (Rânca) şi km 79+200 (Curpat).Măsura închiderii circulației rutiere pe aceste secotare de drum a fost luată pentru siguranța participanților la trafic, având în vedere fenomenele meteorologice imprevizibile ce pot apărea în orice moment în aceste zone, precizează compania.